Izziņa par atzinumos sniegtajiem iebildumiem

|  |
| --- |
| Par Ministru kabineta rīkojuma projektu **“Par Siguldas novada pašvaldības nekustamā īpašuma "Medulāju ceļš" pārņemšanu valsts īpašumā”** |

(dokumenta veids un nosaukums)

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |
|  |  |  |  |  |  |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums |  |
|  | Finanšu ministrija, Tieslietu ministrija. |
| Saskaņošanas dalībnieki |  |
|    |  |

|  |  |  |
| --- | --- | --- |
| Saskaņošanas dalībnieki izskatīja šādu ministriju (citu institūciju) iebildumus |  |  |
|    | Finanšu ministrijas un Tieslietu ministrijas. |
|  |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |  nav |
|    |  |
|    |  |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
| 1. |  | **Finanšu ministrijas iebildumi (18.09.2020. Nr. 12/A-7/4941):** **1.** Atbilstoši rīkojuma projektam pievienotajam zemesgrāmatas nodalījuma norakstam nekustamais īpašums “Medulāju ceļš” (nekustamā īpašuma kadastra Nr. 4266 003 0140) – Mores pagastā, Siguldas novadā, sastāv no zemes vienības (zemes vienības kadastra apzīmējums 4266 003 0138) 0,7 ha platībā un divām būvēm – “Medulāju tilts pār Sudu” (būves kadastra apzīmējums 4266 003 0138 001) un “Medulāju ceļš” (būves kadastra apzīmējums 4266 003 0138 002). Anotācijas I sadaļas 2.punktā (3.lpp.) ir norādīts, ka rīkojuma projektā minētā nekustamā īpašuma sastāvā esošās inženierbūves (ceļš un tilts) ir funkcionāli saistītas ar zemes vienību, kas tiesiskā izpratnē atzīstama par attiecīgā zemesgabala galvenās lietas blakus lietu. Saskaņā ar Civillikuma 850. pantu viss, kas pastāv tikai ar galveno lietu vai pieder pie tās, vai kā citādi ar to saistīts, ir blakus lieta. Savukārt atbilstoši Civillikuma 853. pantam visas tiesiskās attiecības, kas zīmējas uz galveno lietu, pašas par sevi attiecas arī uz tās blakus lietām, kādēļ, atsavinot galveno lietu, pie tās piederīga blakus lieta šaubu gadījumā atzīstama par atsavinātu kopā ar to, ja vien nav tieši noteikts pretējais. Lūdzam izvērtēt, vai anotācijā norādītā informācija par galveno lietu un tās blakus lietām ir attiecināma uz rīkojuma projektā minēto nekustamo īpašumu. Vienlaikus lūdzam atbilstoši precizēt rīkojuma projekta 1.punktā norādīto nekustamā īpašuma sastāvu. | **Saskaņots.** | Anotācija precizēta. Lūdzu skatīt anotāciju. |
|  |  | **2.** Lūdzam papildināt anotāciju ar nekustamā īpašuma “Medulāju ceļš” Mores pagastā, Siguldas novadā (nekustamā īpašuma kadastra Nr. 4266 003 0140) sastāvā ietilpstošajai zemes vienībai (zemes vienības kadastra apzīmējums 4266 003 0138) noteiktajiem apgrūtinājumiem atbilstoši Nekustamā īpašuma kadastra informācijas sistēmas datiem (turpmāk - NĪVKIS). Atbilstoši NĪVKIS datiem (dati aplūkoti 10.09.2020.) nekustamā īpašuma “Medulāju ceļš” Mores pagastā, Siguldas novadā (nekustamā īpašuma kadastra Nr.4266 003 0140) sastāvā ietilpstošajai zemes vienībai (zemes vienības kadastra apzīmējums 4266 003 0138) ir noteikti šādi apgrūtinājumi – no 25 līdz 100 kilometriem garas dabiskas ūdensteces vides un dabas resursu aizsardzības aizsargjoslas teritorija lauku apvidos (0,0700 ha) un tauvas joslas teritorija gar upi (0,0000 ha). | **Saskaņots.** | Anotācija papildināta.Lūdzu skatīt anotāciju. |
|  |  | **Papildus Finanšu ministrija 18.09.2020. atzinumā Nr. 12/A-7/4941**  **šādu** **izteica priekšlikumu**: “Anotācijas 1.lpp. ceturtajā rindkopā norādīts, ka nekustamais īpašums ir nepieciešams akciju sabiedrībai “Latvijas valsts meži”, lai pārbūvētu tiltu un ceļu ar piemērotu tilta un ceļa noturību un kvalitāti. Tiesiskās skaidrības nodrošināšanai aicinām izvērtēt nepieciešamību papildināt anotāciju ar informāciju, vai tilta un ceļa pārbūves laikā tiks veikta koku izciršana un par rīcību ar ieņēmumiem no koksnes realizācijas.” | **Saskaņots.****Zemkopības ministrija ņēma vērā Finanšu ministrijas priekšlikumu un izvērtēja nepieciešamību papildināt anotāciju ar papildu informāciju par iespējamo koku ciršanu ceļa pārbūves laikā un rīcību ar ieņēmumiem no koksnes realizācijas.**Tā kā publiski pieejamajos ārējos normatīvajos aktos ir tiesiski nostiprinātas zemju īpašnieku tiesības lemt par koku ciršanu, bet akciju sabiedrības "Latvijas valsts meži" rīcība ar ieņēmumiem no koksnes realizācijasir nostiprināta Publiskas personas mantas atsavināšanas likumā, ***paskaidrojam,***ka tad, ja ceļa pārbūves darbiem un tālākai tilta un ceļa ekspluatācijai būs nepieciešama koku ciršanu, tā tiks īstenota, ievērojot normatīvo aktu prasības.Būvniecības likumā noteikts, ka būvprojekts ir jāskaņo ar visiem skarto zemju īpašniekiem un skaņošanas procesā notiek vienošanās par nosacījumiem, tostarp par piekrišanu koku ciršanai. Koki ir katra zemes īpašnieka īpašums, un īpašnieki lemj par rīcību ar ieņēmumiem no koksnes realizācijas, (Civillikuma 927.pantā noteikts, ka īpašums ir pilnīgas varas tiesība par lietu, t. i., tiesība valdīt un lietot to, iegūt no tās visus iespējamos labumus, ar to rīkoties un noteiktā kārtā atprasīt to atpakaļ no katras trešās personas ar īpašuma prasību.) Ievērojot Meža likuma 4.panta otro daļu, valstij piekrītošās un valsts īpašumā esošās uz valsts vārda Zemkopības ministrijas personā zemesgrāmatā ierakstītās meža zemes apsaimniekošanu un aizsardzību veic akciju sabiedrība “Latvijas valsts meži”, kas nodibināta valsts meža īpašuma pārvaldīšanai un apsaimniekošanai, un, pamatojoties uz minēto, akciju sabiedrībai “Latvijas valsts meži” ir tiesības cirst kokus Zemkopības ministrijas valdījumā esošajās zemēs.Savukārt tiesības atsavināt valsts mežu produkciju un paturēt ieņēmumus no koksnes realizācijas ietvertas Publiskas personas mantas atsavināšanas likuma 2.panta trešajā daļā, kurā noteikts, ka “šā likuma noteikumi nav piemērojami tās produkcijas atsavināšanai, kas iegūta valsts zinātniskās izpētes mežos, valsts mežos, kurus apsaimnieko akciju sabiedrība "Latvijas valsts meži" vai kuru ciršanas tiesības Aizsardzības ministrija nodevusi akciju sabiedrībai "Latvijas valsts meži" (..). Akciju sabiedrība "Latvijas valsts meži" Ministru kabineta noteiktajā apmērā maksā valsts pamatbudžetā valstij piekritīgo peļņas daļu (dividendi) no valsts mežu produkcijas atsavināšanas rezultātā iegūtās peļņas.Ar Ministru kabineta 2016.gada 23.marta rīkojumu Nr. 227 “Par akciju sabiedrības "Latvijas Valsts meži" vispārējo stratēģisko mērķi un tās līdzdalības saglabāšanu sabiedrībā ar ierobežotu atbildību "Meža un koksnes produktu pētniecības un attīstības institūts"”(turpmāk – Rīkojums Nr. 227) ir noteikts vispārējais stratēģiskais mērķis – īstenot valdījumā nodoto valsts stratēģisko aktīvu, tai skaitā valsts meža īpašuma, ilgtspējīgu (ekonomiski izdevīgu, videi draudzīgu, sociāli atbildīgu) apsaimniekošanu un tam nepieciešamās infrastruktūras, pakalpojumu un zināšanu attīstību. Atbilstoši rīkojuma Nr. 227 anotācijā ir norādīts, ka “AS “LVM” pamatdarbība ir mežsaimniecība, kas ir uzņēmuma radīto vērtību un ieņēmumu galvenais avots. Galvenais uzņēmuma produkts ir kokmateriāli, katru gadu piedāvājot tirgū aptuveni 5–7 miljonus m3.” Minētais ietverts arī LVM vidēja termiņa stratēģijā laikposmam līdz 2025. gadam (apstiprināta 2020. gadā): “LVM pamatdarbība ir mežsaimniecība, kas ir uzņēmuma galvenais ieņēmumu avots, – 2019. gadā 96% jeb 360,2 miljoni EUR gūti no koksnes resursu – apaļkoksnes sortimentu, augošu koku, šķeldu – realizācijas.”Zemkopības ministrijas ieskatā konkrētā rīkojuma projekta kontekstā nav nepieciešams papildināt anotāciju ar minēto informāciju. |  |
| **2.** |  | **Tieslietu ministrija iebildumi (28.09.2020. Nr.** **1-9.1/1000):**1. Siguldas novada pašvaldības domes 2019. gada 21. februāra lēmumā (prot.Nr.4, 63.§) “Par pašvaldības ceļa “Strautiņi–Medulāji”, Mores pag., Siguldas nov., sadalīšanu, zemes vienības daļas, ceļa daļas un tilta nodošanu valstij” ir nolemts piekrist nodot bezatlīdzības kārtībā valstij, Latvijas Republikas Zemkopības ministrijas personā zemes vienību 0,075 ha platībā, kas atdalīta no zemes vienības ar kadastra apzīmējumu 4266 003 0107, inženierbūves (ceļš) “Strautiņi - Medulāju tilts” daļu 50 m garumā un inženierbūvi - “Medulāju tilts pār Sudu” ar nosacījumu, ka valsts, Zemkopības ministrijas personā, nodrošina piekļuvi pie nekustamajiem īpašumiem, kuru piekļūšanai nepieciešams šķērsot inženierbūvi “Medulāju tilts pār Sudu”. Vienlaikus Tieslietu ministrija ir arī secinājusi, ka šāds nosacījums nav ietverts Siguldas novada pašvaldības domes 2020. gada 19. marta pieņemtajā lēmumā “Par nekustamā īpašuma “Medulāju ceļš”, Mores pag., Siguldas nov., nodošanu bez atlīdzības valsts īpašumā” (prot. Nr. 4, § 43), ar kuru saskaņā ar Publiskas personas mantas atsavināšanas likuma 42. panta otro daļu nolemts nodot bez atlīdzības valstij Zemkopības ministrijas personā nekustamo īpašumu “Medulāju ceļš”, Mores pag., Siguldas nov., kadastra Nr.4266 003 0140. Ņemot vērā augstāk minēto, lūdzam papildināt anotāciju ar informāciju, vai tiks nodrošināts Siguldas novada pašvaldības domes 2019. gada 21. februāra lēmumā minētais nosacījums par piekļuves nodrošināšanu. | **Saskaņots.** | Anotācija papildināta. Lūdzu skatīt anotāciju. |
|  |  | **2.** No rīkojuma projektam pievienotajiem paskaidrojošajiem dokumentiem secināms, ka inženierbūve “Medulāju tilts pār Sudu” (būves kadastra apzīmējums 4266 003 0138 001), kas saskaņā ar izdruku no Rīgas rajona tiesas Mores pagasta zemesgrāmatas nodalījuma Nr. 100000597374 ir nekustamā īpašuma “Medulāju ceļš” (kadastra Nr.4266 003 0140) sastāvā, ir saistīta arī ar zemes vienību ar kadastra apzīmējumu 42660030089, par kuras īpašnieku Tieslietu ministrijai informācijas nav. No anotācijā minētā, ka “nekustamais īpašums ir nepieciešams Sabiedrībai, lai pārbūvētu tiltu un ceļu ar piemērotu tilta un ceļa noturību un kvalitāti”, secināms, ka akciju sabiedrības „Latvijas valsts meži” plāno veikt tilta remontdarbus. Saistībā ar šo lūdzam skaidrot un attiecīgi informāciju ietvert arī anotācijā, vai ir ņemts vērā tas, ka tilts atrodas arī uz citai personai piederošas zemes vienības, un līdz ar to tilta remontdarbu īstenošanai varētu būt nepieciešama trešās personas piekrišana, ja plānoto remontdarbu veikšana kaut kādā veidā ietekmē zemes vienību ar kadastra apzīmējumu 42660030089. | **Saskaņots.** | Anotācija papildināta. Lūdzu skatīt anotāciju. |
| Atbildīgā amatpersona |    |
|  | (paraksts)\* |

Piezīme. \* Dokumenta rekvizītu "paraksts" neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.

Rita Punka

|  |
| --- |
| (par projektu atbildīgās amatpersonas vārds un uzvārds) |
| Budžeta un finanšu departamenta Valsts īpašuma nodaļas vecākā referente |
| (amats) |
| 67027377 |
| (tālruņa un faksa numurs) |
| Rita.Punka@zm.gov.lv |
| (e-pasta adrese) |